Ilie Sârbu / FOTO: MediafaxFoto

Într-o „scrisoare deschisă către social-democrații transilvăneni”, postată pe Facebook, Șerban Nicolae cere plecarea lui Ioan Rus și Ilie Sârbu din partid.

„ Vă scriu pentru a vă cere, public, să vă luați în propriile mâini identitatea și demnitatea. Știu cu cine vorbesc și știu ce vă cer. Locul lui Ioan Rus și al lui Ilie Sârbu nu e în Partidul Social Democrat. Ei nu sunt de stânga și nu pot reprezenta vreodată social – democrația transilvăneană. Aveți această putere. Veți descoperi, poate cu surprindere, ce oameni respectați pot să vă reprezinte. Ce oameni reprezentantivi pot să vă conducă. Ce oameni valoroși sunteți”, spune Șerban Nicolae.

Șerban Nicolae „apare când apar funcțiile și dispare când pierdem funcțiile”, a spus, în replică, liderul senatorilor PSD, Ilie Sârbu.

„Dar în toți anii ăștia nu a constatat Șerban Nicolae că eu, că Ioan Rus nu suntem social-democrați?. Eu cred că a avut timp. Când vedea la mine să mă roage să ii dau funcții n-a zis: Dar tu nu ești social-democrat?”, a adăugat Ilie Sârbu.